open-index/open-wikipedia-markdown huggingface dataset:
Andrew Leith Adams

**Andrew Leith Adams** (21. maaliskuuta 1827 Aberdeen, Skotlanti – 29. heinäkuuta 1882 Queenstown, Irlanti) oli skotlantilainen lääkäri, luonnontieteilijä ja paleontologi. Hän oli kirjailija Francis Adamsin isä.

Adams oli armeijan lääkäri ja palveli 22. jalkaväkirykmentissä Intiassa vuodesta 1848 alkaen. Hän palveli myös Kashmirissa, Egyptissä, Maltalla, Gibraltarissa ja Kanadassa. Vapaa-aikansa hän käytti tutkimalla näiden alueiden luontoa. Maltalta löytämiensä selkärankaisten fossiilien innostamana hän perehtyi norsujen fossiileihin ja hänestä tuli alan auktoriteetteja.

Jäätyään eläkkeelle vuonna 1873 Adams sai luonnonhistorian professorin oppituolin Trinity Collegessa Dublinissa ja Queen's Collegessa Corkissa. Hän julkaisi kaksi kirjaa, *Wanderings of a Naturalist in India, the Western Himalayas and Cashmere* (1867) ja *Notes of a Naturalist in the Nile Valley and Malta* (1871). Hänet valittiin Royal Societyn jäseneksi 1872.

Adamsin kunniaksi on nimetty jääkuikka (*Gavia adamsii*). Adams nimesi joukon lintuja, muun muassa useita varpussukujen alalajeja ja tuhkalumivarpusen (*Montifringilla adamsi*).

## Julkaisuja
* Adams, A. L. 1877: *Monograph on the British fossil elephants*. Paläontographical society.
* Adams, A. L. 1859: *Notes on the habits, haunts, etc. of some of the birds of India*. Proc. Zool. Soc. Lontoo 26, 466-512.
* Adams, A. L. 1859: *The birds of Cashmere and Ladakh*. Proc. Zool. Soc. Lontoo 27, 169-190.

## Lähteet
* LoveToKnow
* Darwinin kirjeenvaihto
Resisposse

**Resisposse** on helsinkiläinen rap-yhtye, joka koostuu kehitysvammaisista henkilöistä. Yhtye on perustettu 2000-luvulla. Resisposse on esiintynyt Tavastia Klubilla, Savoy-teatterissa ja Merikarvialla Tanner Tömisee 2006 -tapahtumassa. Yhtyeen kappaleet kertovat erilaisuudesta. Resispossen sanoma on, ettei ketään pitäisi kiusata erilaisuuden takia.

## Jäsenet
* Kalle Havumäki (solisti)
* Sami Helle
* Jaakko Pellikka

## Katso myös

* Vammaiskulttuuri

## Lähteet

## Aiheesta muualla
*
Onkalo

**Onkalo** tarkoittaa muun muassa seuraavia:

* onkalo, maanalainen ontto tila, luola
* Onkalo eli Onkalonperä, kylä Simossa
* Onkalo, ydinjäteluola Eurajoella.
1000 Rauhanlippua

***1000 Rauhanlippua*** oli ympäristötaideteos ja protesti Kolin kansallispuiston laskettelurinnehakkuille kesällä 2000. Suomalainen arkkitehti- ja taiteilijapari Casagrande & Rintala keräsivät 1&nbsp;000 käytettyä lakanaa mielisairaaloista ympäri Suomea ja pystyttivät lakanat valkoisina lippuina Ukko-Kolin laskettelurinteeseen. Teos voitti ensimmäisen palkinnon kansallisessa Sovitus -ympäristötaidekilpailussa.

Työ kohdisti huomiota ikimetsien hakkuisiin ja liike-elämän hulluuteen. 

## Lähteet
Nino Benvenuti

**Giovanni "Nino" Benvenuti** (26. huhtikuuta 1938 Isola d'Istria, nykyinen Slovenia – 20. toukokuuta 2025) oli italialainen nyrkkeilijä. Hän oli sekä olympiavoittaja että ammattilaisnyrkkeilyn maailmanmestari niin WBA:n kuin WBC:n tilastoissa.

Benvenuti voitti 120 ottelua amatöörinä häviämättä kertaakaan. Amatööriura huipentui kahden Euroopan-mestaruuden (Praha 1957 ja Luzern 1959) jälkeen välisarjan olympiakultamitaliin Roomassa vuonna 1960.

Ensimmäisen ammattilaisottelunsa Benvenuti kävi 20. tammikuuta 1961, jolloin hän voitti Ben Ali Allalan. Hän eteni saavuttamalla kevyen keskisarjan (superwelter) Italian mestaruuden ja Euroopan mestaruuden, kunnes 1965 löi maailmanmestaruusottelussa maanmiehensä Sandro Mazzinghin. Seuraavana vuonna hän menetti tittelinsä Etelä-Koreassa. Hän hävisi Ki-Soo Kimille, jonka hän oli voittanut jo olympialaisissa. Tämä oli Benvenutin ensimmäinen tappio yli 50 ottelua kestäneen voittoputkensa jälkeen.

Benvenuti keskittyi Korean tappionsa jälkeen keskisarjaan (middleweight). Hän löi maailmanmestaruusottelussa Emile Griffithin vuonna 1968, hävisi sen pian takaisin ja voitti uudestaan seuraavana vuonna. Hän menetti tittelinsä lopullisesti vuonna 1970, jolloin hän hävisi Carlos Monzónille.

Kaikkiaan Benvenutin ammattilaisuralla kertyi 90 ottelua, joista 82 voittoa - 35 tyrmäämällä - ja seitsemän tappiota sekä yksi ratkaisematon.

Nyrkkeilyuran jälkeen Nino Benvenuti loi uraa liikemiehenä ja veti omaa showtaan Italian televisiossa Raissa. Hän osallistui Triesten kunnallispolitiikkaan. Vuonna 1995 hän päätti siirtyä Kalkuttaan Intiaan tekemään Äiti Teresan liikkeen hyväntekeväisyystyötä.

## Lähteet
* 

### Viitteet

## Aiheesta muualla
* Boxrecin sivu
Tuncay Şanlı

**Tuncay Şanlı** (s. 16. tammikuuta 1982 Adapazarı) on turkkilainen jalkapalloilija. Hän oli pelipaikaltaan hyökkääjä ja pelasi huippuvuosinaan kotimaansa lisäksi Englannissa, jossa hän edusti Middlesbrough'ta, Stokea ja Boltonia.

Şanlı edusti vuosina 2000–2002 kotimaassaan Sakaryasporia ja vuosina 2002–2007 Fenerbahçea. Fenerbahçessa hän oli voittamassa Turkin superliigan mestaruutta kolmesti. Vuonna 2007 hän siirtyi Englannin Valioliigaan Middlesbroughiin ja elokuussa 2009 Stoke Cityyn. 

Şanlı siirtyi tammikuussa 2011 saksalaiseen VfL Wolfsburgiin, mutta pelasi seuraavan kauden lainalla englantilaisessa Boltonissa. Syyskuussa 2012 hän siirtyi turkkilaiseen Bursasporiin, jossa pelasi helmikuuhun 2014. Kauden 2014–2015 hän pelasi qatarilaisessa Umm-Salalissa ennen siirtymistään Intian Superliigassa pelaavaan FC Pune Cityyn. 

Turkin maajoukkueessa Şanlı on pelannut vuosina 2002–2010 kaikkiaan 80 maaottelua, joissa hän on tehnyt 22 maalia. Hänet valittiin vuoden 2003 maanosaliittojen cupin toiseksi parhaaksi pelaajaksi, ja Turkki sijoittui turnauksen kolmanneksi. Hän pelasi neljä ottelua EM-kilpailuissa 2008, joissa Turkki eteni välieriin.

## Lähteet

## Aiheesta muualla
* Tuncay Şanlı Middlesbroughin sivustolla 
* Tuncay Şanlı Turkin jalkapalloliiton sivustolla
Algebrallinen käyrä

**Algebrallinen käyrä** on varisto, jonka dimensio on yksi. Algebrallisten käyrien teoria kehitettiin pitkälti 1800-luvulla.

Algebrallinen käyrä kunnassa *F* voidaan käsittää niiden pisteiden uraksi tuloavaruudessa *F*'*n*, jotka saadaan vähintään *n*&nbsp;−&nbsp;1 toisistaan riippumattoman polynomifunktion avulla, joiden kertoimet *g**i*(*x*1, …, *x**n*) kuuluvat kuntaan *F*, kun käyrän muodostavat ne pisteet, joissa *g**i*&nbsp;=&nbsp;0.
 
## Algebralliset tasokäyrät

Tärkeän luokan algebrallisia käyriä muodostavat algebralliset tasokäyrät eli tasossa x,y,z\in\mathbb{R} määritellyt algebralliset käyrät.  Ne ovat jonkin kahden muuttujan polynomiyhtälön *f(x, y) = 0* kuvaajia. Ne voidaan jaotella sen mukaan, kuinka monennen asteen polynomi on kyseessä.

Algebrallinen tasokäyrä voi leikata tasossa olevan suoran enintään niin monta kertaa kuin sen asteluku osoittaa. Ensimmäisen asteen tasokäyrät ovat suoria. Niiden yhtälö on muotoa *ax + by + c = 0*, ja suora voi leikata toisen suoran vain yhdessä pisteessä.

Toisen asteen tasokäyrän yhtälön yleinen muoto on *ax<sup>2</sup> + bx + cy<sup>2</sup> + dy + exy + f = 0*, jossa osa kertoimista tosin voi olla nollia. Tällaiset käyrät ovat yleensä kartioleikkauksia: ympyröitä, ellipsejä, paraabeleja tai hyperbelejä, ja ne voivat leikata suoran enintään kahdessa pisteessä. Esimerkiksi yhtälön *x<sup>2</sup> + y<sup>2</sup> = r<sup>2</sup>* kuvaaja on ympyrä, yhtälön y = ax2 kuvaaja paraabeli ja yhtälön *xy = a* kuvaaja hyperbeli. Erikoistapauksissa kuvaajana voi olla myös kaksi toisensa leikkaavaa suoraa (esimerkiksi yhtälöllä *xy = 0*, jonka kuvaajan muodostavat x- ja y-akselit), yksi piste (esimerkiksi yhtälöllä *x<sup>2</sup> + y<sup>2</sup> = 0* tai tyhjä joukko (esimerkiksi yhtälöllä *x<sup>2</sup> + y<sup>2</sup> = -r<sup>2</sup>

Yksinkertaisin [[kolmannen asteen käyrä]] on [[kuutioparaabeli]] *y = x3''.  Tällainen käyrä voi leikata suoran enintään kolmessa pisteessä. Korkeamman asteen käyriä ovat Cassinin käyrä ja sen erikoistapaus lemniskaatta.

Muiden kuin tason suhteen esimerkiksi toroidaalisilla pinnoilla leikkaussäännöt eivät ole sellaisenaan voimassa, vertaa epäeuklidinen geometria.

Kompleksinen algebralinen käyrä on ekvivalentti kompleksianalyysin Riemannin pinnan kanssa.

## Katso myös

* Bézout'n lause
* Riemannin pinta
* Riemannin–Rochin lause

## Lähteet
Algebrallinen kokonaisluku

**Algebrallinen kokonaisluku** on kompleksiluku, joka on sellaisen kokonaislukukertoimisen polynomin juuri, jonka korkeimman asteen termin kerroin on yksi. Algebrallisten kokonaislukujen joukko on suljettu yhteenlaskun ja kertolaskun suhteen, joten se muodostaa alirenkaan kompleksilukujen joukossa, merkitään **A**. Algebralliset kokonaisluvut muodostavat kokonaissulkeuman kokonaislukujen kunnan suhteen.
Kylmää joulua!

**Kylmää joulua!** on Poko Rekordsin vuonna 1978 promootiokäyttöön julkaisema joulumusiikkia sisältävä kokoelmalevy, joka sisältää eri esittäjien rock- ja punk-versioita perinteisistä joululauluista. Levyä painettiin tuolloin vain 500 kappaletta, ja sitä jaeltiin ilmaiseksi muun muassa yhteistyökumppaneille ja levyllä esiintyvien yhtyeiden lähipiirille. Vuonna 2007 levystä ilmestyi remasteroituna CD-versio, jota painettiin tuhatkunta kappaletta.

Albumin kannessa sanottiin B-puolen sisältävän Tampere Chamber Ensemble -nimisen orkesterin esittämän "Silent Night" -kappaleen, mutta tosiasiassa B-puolelle ei prässätty mitään.
__notoc__
## Kappaleet

### Side 1
# Tiernapoika (Timo Huovinen): "Joulutarina" - 1:59
# Teddy & The Tigers: "Rudolph the Red-Nosed Reindeer" - 2:16
# Popeda: "Soihdut sammuu" (Tonttujen jouluyö) - 3:19
# Vox: "Run Rudolph Run" - 2:19
# Eppu Normaali: "Heinillä härkien kaukalon" - 2:52
# Popeda: "Joulukirkkoon" - 2:02
# Ducks: "Go Tell It On The Mountains" - 1:53
# Kollaa kestää: "Tonttuarmeija" - 2:32
# Vox: "Merry Xmas Anyway" - 2:39
# Die Herodes (Epe Helenius & Eppu Normaali): "Stille Nacht, Heilige Nacht" - 2:28

### Side 2
# Tampere Chamber Ensemble: "Silent Night" - 17:72

## Lähteet
* 
* Vesa Kontiainen: *Aitoa suomirokkia - Poko Rekordsin historia* (Like, 2004)
* **Kylmää joulua!** -CD:n (XMAS CD1) kansivihko

## Aiheesta muualla
* Poko Rekordsin albumisivu
Olari Elts

**Olari Elts** (s. 27. huhtikuuta 1971 Tallinna) on virolainen kapellimestari, joka teki läpimurtonsa voitettuaan kansainvälisen Jean Sibelius -kapellimestarikilpailun Helsingissä vuonna 2000. Vuotta aiemmin hän voitti kansainvälisen Jorma Panula -kapellimestarikilpailun.

Elts opiskeli aluksi Viron musiikkiakatemiassa Kuno Arengin johdolla kuoronjohtoa ja Wienin musiikkiakatemiassa orkesterinjohtoa. Hän opiskeli myös Jorma Panulan yksityistunneilla ja osallistui Esa-Pekka Salosen ja Neeme Järvin mestarikursseille.

Vuosina 2001–2006 Elts toimi Latvian kansallisen sinfoniaorkesterin ylikapellimestarina. Syksyllä 2006 hän aloitti Bretagnen orkesterin taiteellisena neuvonantajana ja kaudesta 2007–2008 lähtien hän on toiminut Skotlantilaisen kamariorkesterin ja Viron kansallisen sinfoniaorkesterin päävierailijana. Elts perusti vuonna 1993 nykymusiikkiyhtye NYYD Ensemblen, joka pyrkii ennakkoluulottomaan ohjelmistosuunnitteluun ja jonka kokoonpano vaihtelee yksittäisestä soittajasta kamariorkesteriin. Oopperakapellimestarina Elts debytoi 1996 johtaessaan Benjamin Brittenin Albert Herringin Viron kansallisoopperassa. Myöhemmin hän on johtanut Mozartin Don Giovannin ja Idomeneon sekä Puccinin Il Tritticon. Syksyllä 2008 Elts johtaa Heinrich Marschnerin oopperan Der Vampyr Rennesin oopperassa.

Elts on johtanut Birminghamin kaupungin sinfoniaorkesteria, BBC Scottish sinfoniaorkesteria, Cincinnatin sinfoniaorkesteria, Dresdenin sinfonikoita, London Sinfonietta -orkesteria ja Wienin Tonkünstler-orkesteria. Lisäksi hän on vieraillut johtamassa Barcelonan, Berliinin, Liverpoolin, Luzernin, Stuttgartin, Toulousen ja Wienin sinfoniaorkesteria sekä Frankfurtin, Suomen ja Ruotsin radion sinfoniaorkesteria. Kaudella 2002–2003 Elts teki menestyksekkään debyyttikiertueen Australiaan Adelaiden sinfoniaorkesterin kanssa ja hän on sen jälkeen vieraillut maassa vuosittain. Elts on johtanut Australiassa lisäksi Melbournen ja Länsi-Australian sinfoniaorkesteria sekä naapurimaassa Uuden-Seelannin sinfoniaorkesteria. Alkuvuodesta 2018 Elts aloitti Kymi Sinfoniettan taiteellisena neuvonantajana.

## Lähteet
* http://www.ouka.fi/orkesteri/ohjelma/syys_2005/yhteiskonsertti_2005.html
55637 Uni

**55637 Uni** (väliaikainen nimitys ****) on Kuiperin vyöhykkeellä sijaitseva transneptuninen kohde, jonka löysi Arizonan yliopiston Spacewatch-ohjelma vuonna 2002.

Kohde on "kuuma" cubewano jota pidetään mahdollisena kääpiöplaneettana. Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Pyörähdysaika akselin ympäri on .

Kohteen läpimitta on noin . Kohteella on vuonna 2005 löydetty kuu Tinia, jonka läpimitta on .

Kohde on nimetty etruskien rakkauden ja hedelmällisyysden jumalattaren mukaan.

## Lähteet
*JPL Small-Body Database Browser: 55637 (2002 UX25) 

### Viitteet

## Aiheesta muualla
*Kiertoratasimulaatio NASA:n sivuilla
Kentin osavaltionyliopisto

**Kentin osavaltionyliopisto** () on Ohion kolmanneksi suurin yliopisto. Se perustettiin vuonna 1910 nimellä Kent State Normal School, ja vuonna 1935 siitä tuli yliopisto.

## Historia
Vuonna 1910 Kent State Normal School perustettiin opettajakoulutusta varten, kuten myös nykyinen Bowling Greenin osavaltionyliopisto Bowling Greeniin. Sen nimi muutettiin muotoon Kent State Normal College vuonna 1915. Vuonna 1935 kuvernööri Martin L. Davey myönsi sille yliopistostatuksen. Kentin osavaltionyliopisto nousi otsikoihin toukokuussa 1970 Ohion kansalliskaartin sotilaiden ammuttua Vietnamin sotaa vastustaneita mielenosoittajia.

## Tiedekunnat
*Arkkitehtuuri ja ympäristösuunnittelu
*Humanistiset tieteet
*Kauppatieteet
*Taiteet
*Terveystieteet
*Viestintä

## Kampusalueet
Kentin osavaltionyliopistolla on kahdeksan kampusaluetta Koillis-Ohiossa. Pääkampus ja hallintokeskus on Kentissä, ja se palvelee vuosittain noin 10&nbsp;000 opiskelijaa. Siellä opetetaan viestintää, yrityksen hallintoa, englantia, matematiikkaa, kasvatustieteitä ja psykologiaa.

East Liverpoolin kampus sijaitsee Ohiojoen varrella. Muita kampusalueita ovat Geaugan kampus Burtonissa, Trumbull Warrenissa, Tuscarawas New Philadelphiassa ja Salem.

## Lähteet

## Aiheesta muualla

* Yliopiston verkkosivusto
Rautainen Coogan

**Rautainen Coogan** (*Coogan's Bluff*) on vuonna 1968 ensi-iltansa saanut jännitys- ja rikoselokuva, jonka ohjasi Don Siegel ja pääosassa on Clint Eastwood. 

Elokuva oli Siegelin ja Eastwoodin ensimmäinen yhteinen elokuva, jonka jälkeen he tekivät muun muassa menestyselokuvat Likainen Harry ja Pako Alcatrazista.

## Juoni

Elokuva kertoo arizonalaisesta poliisista, Walt Cooganista, joka on saanut tehtäväkseen hakea vanki New Yorkista. Vanki on Cooganille jo ennestään tuttu, eikä hän iloitse tehtävästä. New Yorkin poliisit tekevät vangin luovutuksen kaikkein vaikeimman kautta. Lopulta, kun vanki annetaan Cooganin haltuun, auttavat vangin toverit hänet pakoon ja lyövät Cooganin kanveesiin. Cooganin esimies kieltää häntä tekemästä mitään tyhmää, mutta Coogan aloittaa oman raivokkaan ajojahtinsa New Yorkin pimeissä öissä.

## Roolit

## Arvioita
*[[Video-opas|Video-oppaassa]]* vuodelta 1994 Asko Alanen sanoo *Rautaista Coogania* erinomaiseksi citytrilleriksi ja antaa sille neljä tähteä viidestä.

## Lähteet

## Aiheesta muualla
*
SECI-malli

**SECI-malli** eli **tiedon luomisen prosessimalli** on Ikujirō Nonakan ja Hirotaka Takeuchin kehittämä malli uuden tiedon luomiseen organisaatiossa. Malli kuvaa prosessiin neljä vaihetta, jotka ovat tiedon sosialisaatio (socialization), ulkoistaminen (externalization), yhdistäminen (combination) ja sisäistäminen (internalization).

Malliin sisältyy *tiedon spiraali*, jossa eksplisiittinen ja hiljainen tieto vuorovaikuttavat keskenään jatkuvana prosessina. Tämä vuorovaikutus johtaa uuden tiedon luomiseen. Mallin keskeinen ajatus on, että yksilöt jakavat jo olemassa olevaa tietoaan toistensa kanssa, jolloin se yhdistyy uudeksi tiedoksi. Tiedon spiraali - eli tiedon määrä - kasvaa sitä enemmän, miten monta kierrosta (iteraatiota) mallissa edetään.

## SECI-mallin neljä vaihetta

***Sosialisaatio (hiljaisesta hiljaiseen)** on hiljaisen tiedon välittämistä sosiaalisen vuorovaikutuksen avulla yksilöiden välillä. Epämuodollinen sosiaalinen kanssakäyminen sekä käytännön esimerkkien kautta opettaminen ovat esimerkkejä tiedon sosiaalisaatiosta.

***Ulkoistaminen (hiljaisesta eksplisiittiseen)** on hiljaisen tiedon muokkaamista eksplisiittiseksi käyttäen käsitteitä ja malleja. Hiljainen tieto muutetaan tässä vaiheessa ymmärrettävään ja tulkittavaan muotoon, jolloin se on myös muiden käytettävissä. Ulkoistettu ja teoreettinen tieto ovat perusta uuden tiedon luomiselle.

***Yhdistäminen (eksplisiittisestä eksplisiittiseen)** on ulkoistetun eksplisiittisen tiedon kokoamista laajemmiksi kokonaisuuksiksi, käsitejärjestelmiksi. Kun tieto on saatu eksplisiittiseen muotoon, voidaan se yhdistää aiemmin arkistoituihin tietoihin. Tässä vaiheessa tietoa myös analysoidaan ja järjestetään.

***Sisäistäminen (eksplisiittisestä hiljaiseen)** tarkoittaa eksplisiittisen tiedon ymmärtämistä, jolloin tieto muuttuu hiljaiseksi ja tulee osaksi yksilön henkilökohtaista tietopohjaa. Kierros jatkuu tiedon spiraalia tästä vaiheesta takaisin sosiaalisaatioon, kun yksilö jakaa sisäistämäänsä tietoa hiljaisesti. Täten tiedon määrä kasvaa sekä yksilöiden aiemmat käsitykset mahdollisesti muuttuvat.

## Katso myös
*Ba, tiedon muodostumiseen liittyvä käsite

## Lähteet

## Aiheesta muualla
*
Kateřina Emmons

**Kateřina Emmons** tyttönimeltään **Kůrková** (s. 17. marraskuuta 1983 Plzeň) on tšekkiläinen ampuja ja olympiavoittaja. Hän kilpailee kivääriammunnassa.

Ensimmäisen arvokisamitalinsa Kurkova saavutti voittaessaan kultaa MM-kilpailuissa 2002. Kaksi vuotta myöhemmin hän voitti muun muassa olympiapronssia ja Euroopan mestaruuden. Deauvillestä vuonna 2007 hän voitti toisen Euroopan mestaruutensa.

Kurkova avioitui vuonna 2007 yhdysvaltalaisen ampujan Matthew Emmonsin kanssa ja vaihtoi myös sukunimeään. Hänen nykyinen valmentajansa on Petra Kůrky. Seuratasolla Emmons edustaa Rapid Plzeňiä.

Pekingissä 2008 Emmonsista tuli kisojen ensimmäinen olympiavoittaja. Hän otti kultaa tuloksella 503,5, ja voitti toiseksi tulleen venäläisen Ljubov Galkinan 1,4 pisteellä. Pienoiskiväärin 50 metrin asentokilpailussa Emmons jäi hopealle hävittyään Kiinan Du Lille noin kolmella pisteellä. Emmonsin ero pronssille jääneeseen Kuuban Eglis Yaima Cruziin oli vain 0,1 pistettä.

Emmons on 168 cm pitkä ja painaa 56 kg.

## Lähteet

## Aiheesta muualla
* Profiili
Heroes

**Heroes** voi viitata ainakin seuraaviin asioihin:

*Heroes, yhdysvaltalainen televisiosarja
**[[”Heroes” (albumi)|”Heroes”]]*, David Bowien albumi
*”Heroes”, David Bowien kappale
**[[Heroes (Sabatonin albumi)|Heroes]]*, Sabatonin studioalbumi
**[[Heroes (Måns Zelmerlöwin kappale)|Heroes]]*, Måns Zelmerlöwin kappale
**[[Sinfonia nro 4 (Glass)|Heroes]]*, Philip Glassin sinfonia nro 4
* *[[Sankarit (elokuva)|Sankarit]]* (*Heroes*), yhdysvaltalainen elokuva
*Heroes of Might and Magic -tietokonepelisarja
* Bionicle Heroes, Bionicle-konsolipeli
* Battlefield Heroes, tietokonepeli
* SEGA Heroes, mobiilipeli.
Timo Kämäräinen

**Timo Kämäräinen** (s. 29. huhtikuuta 1979 Sonkajärvi) on suomalainen kitaristi, laulaja, lauluntekijä ja tuottaja. Hän on toiminut tuottajana, sovittajana ja säveltäjänä useissa eri yhteyksissä.

## Tausta

Kämäräinen kävi koulua Iisalmessa, kunnes sai vanhemmiltaan luvan siirtyä Kuopion musiikkilukioon. Kirjoitettuaan ylioppilaaksi hän jatkoi musiikkiopintoja Helsingissä Stadiassa ja vuodesta 2001 lähtien Sibelius-Akatemian jazzosastolla. Hänen omissa yhtyeissään on ollut vahva rockjazzin tai progejazzin ote.

## Ura

Kämäräinen on esiintynyt ja levyttänyt useiden artistien ja yhtyeiden kanssa tyylilajien venyessä rockista ja jazzista nykymusiikkiin. Vuonna 2005 hän julkaisi rockjazzia sisältävän soololevyn *Unea*, ja myös Beagon-yhtyeen *Countryside*-levy julkaistiin samana vuonna. Beagon-yhtyeessä Kämäräinen laulaa, soittaa kitaraa, säveltää ja sanoittaa. Yhtyeeseen kuuluvat myös basisti Jape Karjalainen ja rumpali Olli Krogerus. Beagonin toinen albumi *Traffic* julkaistiin elokuussa 2007, minkä jälkeen yhtye jäi tauolle. Toinen sooloalbumi *Pulpae* julkaistiin tammikuussa 2010. Maaliskuussa 2012 julkaistiin TOOT TOOT -duon debyyttialbumi *TOOT TOOT*, jossa Kämäräinen myös soittaa kitaraa ja laulaa vastaten lisäksi sävellyksistä ja sanoituksista. Rumpuja TOOT TOOTissa soittaa Olli Krogerus.

Vuosina 2002–2008 Kämäräinen soitti Ismo Alanko Säätiössä, ja vuodesta 2013 lähtien hän on soittanut Olavi Uusivirran yhtyeessä, jolle hän on myös tuottanut kolme albumia. Vuonna 2019 hän soitti Ellipsin eli Elli Haloon yhtyeessä.

Vuonna 2018 Kämäräinen julkaisi taiteilijanimellä Ihana Leijona albumin *Mä voin loistavasti*. Tällä albumilla hän laulaa omia tekstejään, vaikka onkin sanonut instrumentaalimusiikin olevan hänelle luontaisinta. ”Tällä kertaa ensin tuli läjä tekstiä”, hän on todennut. Omalla nimellä ilmestyi albumi *Blink And You Miss It* vuonna 2021.

Kämäräinen on toiminut myös tuottajana mm. Olavi Uusivirralle ja Suvi Isotalolle

Kämäräinen on toiminut syksystä 2024 Ylen Elämäni biisi -musiikkiviihdeohjelman vakituisena kitaristina.

## Diskografia
### Soolotuotanto
* 
* 
* Ihana Leijona: 
* 
* 
* 

## Lähteet
Nekalan surmat

**Nekalan surmat** olivat Tampereen Nekalassa sijaitsevassa kerrostaloasunnossa 21. elokuuta 2007 tapahtunut Suomen oloissa poikkeuksellisen raaka ja ajallisesti pitkäkestoinen henkirikos.

Vuonna 1948 syntynyt mies ja tämän vuonna 1974 syntynyt poika saivat surmansa, kun heidän asuntoonsa tunkeuduttiin yöllä. Tunkeutujat riistivät asunnossa olleilta miehiltä hengen väkivalloin käyttäen apunaan muun muassa silityslautaa, suihkuletkua ja paistinpannua. Lisäksi heitä kuristettiin ja potkittiin ja heidän päällään hypittiin. Uhreja myös viillettiin ja pisteltiin puukolla, mattoveitsellä ja keittiöveitsellä. Ruumiinavauksessa vanhemmalla uhrilla todettiin 111 erillistä ulkoista vammaa. Nuoremmalla uhrilla ulkoisten vammojen määräksi kirjattiin 61 kappaletta. Tekijät varastivat asunnosta kymmenen euroa, pelikoneen ja DVD-pelin, digisovittimen, matkapuhelimen, lääkkeitä ja Tapio-viinapullon. Henkirikoksen jälkien peittelemiseksi yksi tekijöistä sytytti asunnon tuleen.

Teko oli ollut täysin sattumanvarainen, eikä tekijöiden ja uhrien välillä ollut aiempaa historiaa. Ennen asuntoon pääsemistä seurue oli häiriköinyt Tampereen Atomikylän alueella ja pyrkinyt väkivaltaisesti ainakin yhteen asuntoon siinä kuitenkaan onnistumatta. Tekijät olivat yhtä lukuun ottamatta tekohetkellä humalassa.

Markku Petteri Laitinen (s. 1986), Teemu Petteri Lappalainen (s. 1989), Juha Tapani Olkkola (s. 1988) ja Toni Artturi Välimaa (s. 1985) vangittiin teosta noin kuukauden kuluttua tapahtuneesta.

Tampereen käräjäoikeus käsitteli surmia 18. ja 21. tammikuuta ja antoi välituomion 4. helmikuuta 2008. Kaikki neljä lähetettiin sen jälkeen mielentilatutkimuksiin, joissa heidät todettiin syyntakeisiksi.

Elokuussa 2008 käräjäoikeus tuomitsi Laitisen kahdesta murhasta, törkeästä ryöstöstä ja tuhotyöstä elinkautiseen vankeuteen, Välimaan kahdesta murhasta ja törkeästä ryöstöstä elinkautiseen vankeuteen, Lappalaisen nuorena henkilönä tehdystä taposta, törkeästä pahoinpitelystä ja törkeästä ryöstöstä 7 vuoden ja 6 kuukauden vankeusrangaistukseen ja Olkkolan taposta, törkeästä pahoinpitelystä ja törkeästä ryöstöstä 7 vuoden ja 6 kuukauden vankeusrangaistukseen. Olkkolan kohdalla oikeus katsoi osuuden tekoon muita vähäisemmäksi.

Kesäkuussa 2009 Turun hovioikeus katsoi Lappalaisen syyllistyneen nuorena henkilönä tehtyyn murhaan ja kovensi rangaistusta yhdeksään vuoteen vankeutta. Muiden tuomiot pysyivät ennallaan.

Helsingin hovioikeus hyväksyi toisen tapauksesta elinkautiseen tuomitun miehen ehdonalaisanomuksen heinäkuussa 2021 ja asetti vapautumispäiväksi 15. maaliskuuta 2023.

Maaliskuussa 2024 Helsingin hovioikeus päätti myös toisen elinkautisen saaneen tuomitun vapauttamisesta ehdonalaiseen. Vapautumisajankohdaksi asetettiin joulukuu 2024.

## Lähteet
Suihkulähdemalli

**Suihkulähdemalli** on ohjelmistotuotantomalli, jossa ohjelmointi suoritetaan ensin, dokumentointi vasta sen jälkeen. Suihkulähdemallissa tuotannon järjestys on siis päinvastainen kuin vesiputousmallissa.

## Lähteet
* Opinnäytetyö Unstable Onion Ver. 3 OSAO, kaukovainion yksikkö.
Davidson Ezinwa

**Davidson Ezinwa** (s. 22. marraskuuta 1971) on entinen nigerialainen pikajuoksija ja kolminkertainen arvokisamitalisti.

Ezinwa kuului hopeaa voittaneeseen Nigerian viestijoukkueeseen Barcelonan olympialaisissa 1992. Hän oli mukana hopeaa voittaneessa viestijoukkueessa myös MM-kilpailuissa 1997. Ainoan henkilökohtaisen arvokisamitalinsa Ezinwa voitti sisäratojen MM-kisoissa 1997, joissa hän sai pronssia 60 metrillä. 

Ezinwa on 100 metrin ennätyksellään 9,94 Nigerian kaikkien aikojen tilastossa kolmantena edellään Olusoji Fasuba (9,85) ja Seun Ogunkoya (9,92). Hän juoksi ennätyksenä 4. heinäkuuta 1994 Linzissä.

Vuonna 1996 Ezinwa jäi kiinni efedriinin käytöstä ja sai kolmen kuukauden kilpailukiellon. Sevillan MM-kilpailuissa 1999 hän jäi kiinni kielletyn HCG-hormonin käytöstä ja sai kahden vuoden kilpailukiellon.

Davidson Ezimwan kaksoisveli Osmond Ezinwa oli myös pikajuoksija.

## Ennätykset
* 60 metrin juoksu: 6,51 (1999)
* 100 metrin juoksu: 9,94 (1994)
* 200 metrin juoksu: 20,30 (1990)

## Lähteet
*

### Viitteet
Käsipallon naisten maailmanmestaruuskilpailut

**Käsipallon naisten maailmanmestaruuskilpailut** on kansainvälisen käsipalloliiton (IHF) vuodesta 1957 alkaen järjestämä naisten käsipallon maailmanmestaruusturnaus. Nykyisin se järjestetään kahden vuoden välein. Yleisemmän, hallissa pelattavan käsipallon lisäksi myös ulkona pelattavassa käsipallossa järjestettiin kolmet maailmanmestaruuskilpailut vuosina 1949–1960.

Eniten mestaruuksia sisälajissa ovat voittaneet Norja ja Venäjä, joilla molemmilla on neljä mestaruutta. Kolmeen mestaruuteen ovat yltäneet Itä-Saksa, Neuvostoliitto ja Ranska. Eniten mitaleja on Norjalla, 12 kappaletta.

## Kisapaikat ja mitalistit
### Sisälaji

### Ulkolaji

## Lähteet

## Aiheesta muualla
* Naisten MM-kisat Kansainvälisen käsipalloliiton sivuilla
Heikko signaali

**Heikko signaali** on Igor Ansoffin 1970-luvulla kehittämä strategiatutkimuksen käsite. Sen perusajatus on, että organisaatioiden on vaikea vastata äkillisiin muutoksiin, joita ne eivät ole kyenneet ennakoimaan. Ansoff käytti havainnollistavina esimerkkeinä hyökkäystä Pearl Harbouriin, Troijan hevosta, öljykriisiä sekä autoteollisuuden kykenemättömyyttä vastata viranomaisten turvallisuusvaatimuksiin. Ansoff esitti, että aikansa ennakointimenetelmien ja suunnitteluideologian tilalle tuli omaksua strategisesti joustavampia toimintatapoja ja alkaa systemaattisesti tarkkailla ja käsitellä sellaisia toimintaympäristön muutoksia, jotka saattavat johtaa kriiseihin. Signaali merkkinä tulevasta ja itse tulevaa ilmiötä ei ole aina käytännössä mahdollista erottaa, vaikka Ansoff nämä teoreettisesti erottikin. Ansoffin käsitys oli, ihmiset yrityksissä havaitsevat oireita muutoksista mutta eivät ymmärrä niiden merkitystä, koska luottavat siihen, mitä menneestä on opittu, mikä johtaa tappioihin tai voittojen menetykseen.  

## Heikkojen signaalien tutkimus Suomessa
Heikon signaalin käsite on omaksuttu myös tulevaisuudentutkimuksen piiriin. Aiheesta on Suomessa kirjoitettu etenkin 2000-luvulla. Mika Mannermaa esitteli heikon signaalin, megatrendin ja paradigmasokeuden peruskäsitteet kirjassaan Heikoista signaaleista vahva tulevaisuus (2004). Sissi Silvánin Valppaus on valttia - Heikot signaalit löytyvät läheltä (2006) jakoi yritysjohtajille vinkkejä signaalien tunnistamiseen. Elina Hiltunen vastasi etenkin heikon signaalin määrittelyyn kohdistettuun kritiikkiin. Heikoista signaaleista kirjoittaminen ja puhuminen yleistyi myös aikakauslehtien talous-, matkailu ja kulutusaiheisissa jutuissa sekä eri hallinnonalojen seminaareissa ja koulutuksissa.

## Lähteet

## Aiheesta muualla
* Bryan S. Coffmanin (1997) artikkelisarja heikoista signaaleista 
* Elina Hiltusen  väitöskirja (2010): Weak Signals in organizational Futures Learning
* Elina Hiltunen (2012): Matkaopas tulevaisuuteen 
* Turo Uskali, Paying Attention to Weak Signals –  The Key Concept for Innovation  Journalism 
* Day ja Shoemaker, 2006: Pheriperal Vision: Detecting the Weak Signals that Will Make or Break Your Company
* Sandro Mendonça, Gustavo Cardoso and João Caraça: Some Notes on the Strategic Strength of  Weak Signal Analysis  
* Igor H. Ansoff, Managing Strategic Surprise by Response to Weak Signals
Oulu (laiva)

**M/S Oulu**, tutummin **Oulu-laiva**, on oululaisen Merellinen Oulu -yhdistyksen omistama moottorialus. 

Alus rakennettiin 1963 Reposaaren Konepajalla Porissa alun perin Merenkulkuhallituksen toimeksiannosta ja valmistuttuaan se sijoitettiin Oulun luotsipiiriin tarkastusalukseksi. Myöhemmin alus siirrettiin Oulusta Saimaalle, jolloin sen nimeksi tuli *Soisalo*. Vuonna 1989 se kunnostettiin, minkä jälkeen alus siirtyi Suomen merivoimille ja nimettiin *Kustaanmiekaksi*. 

Merivoimissa laiva toimi tiedustelutehtävissä. Tähän sisältyi mm. koulutustoimintaa, viestiliikenteen seuraamista ja kriisitilanteissa myös vastapuolen viestiliikenteen häirintää.

Merivoimat myi 2007 *Kustaanmiekan* Merellinen Oulu -yhdistykselle.

Laivan omistukseensa hankkineen oululaisen yhdistyksen tavoitteena oli kunnostaa se alkuperäiseen asuunsa ja saada se hyväksyttyä perinnelaivarekisteriin. Alus luovutettiin yhdistykselle keväällä 2008, kun siitä oli riisuttu merivoimille tarpeellinen varustus. Alus sai takaisin vanhan nimensä. Laivassa oli alun perin hyttipaikkoja 28 hengelle, kerrallaan se voi kuljettaa noin 50 matkustajaa.

Vuosina 2009–2012 alukselle tehtiin täydellinen remontti, jonka yhteydessä muun muassa sisätilat varustettiin sprinklerijärjestelmällä. Remontin myötä aluksen matkustajakapasiteetti kasvoi 46:een ja se sai Special Purpose Ship -luokituksen (SPS), säilyttäen kuitenkin museolaivastatuksensa.

## Lähteet
* 

### Viitteet

## Aiheesta muualla
Sargon

**Sargon** voi tarkoittaa seuraavia:

* Sargon Suuri, Akkadin valtakunnan perustaja, hallitsi 2334–2279 eaa.
* Sargon I, Assyrian kuningas 1920–1881 eaa.
* Sargon II, Assyrian kuningas 722–705 eaa.
* Sargon of Akkad (s. 1979), brittiläinen tubettaja ja poliitikko
Ed O’Brien

**Edward ”Ed” John O’Brien** (s. 15. huhtikuuta 1968 Oxford) on englantilaisen rock-yhtyeen Radioheadin kitaristi. Rolling Stone -lehden listauksessa 100 merkittävimmästä kitaristista hän sijoittui sijalle 59.

Thom Yorke pyysi O’Brienia liittymään yhtyeeseen, huomattuaan tämän muistuttavan Morrisseyta. Häntä pidetään usein yhtyeen tähtenä ja hän nauttii yleisön seurasta. PR-materiaalit kuitenkin yhä edelleen painottuvat Yorkeen ja yhtyeen basistin Colin Greenwoodiin. O’Brien on yhtyeen pisin jäsen. Hän on 196&nbsp;cm pitkä. Hän on naimisissa ja perheessä on kaksi lasta.

## Radioheadissä
O’Brien tunnetaan laajasta efektipedaalien kokoelmastaan, joiden avulla aikaansaadaan Radioheadin tunnusomainen soundi. Pedaaleja käytetään myös kappaleissa, joissa ei muuten ole kitaraosuuksia. Pedaalien avulla muun muassa muokataan Yorken laulua. O’Brien toimi yhtyeen varhaisilla levyillä lähinnä rytmikitaristina, mutta yhtyeen musiikkityylin vaihduttua vaihtoehtorockin ulkopuolelle, Jonny Greenwood on usein soittanut koskettimia tai esimerkiksi Ondes Martenotia ja O’Brienista on tullut yhtyeen pääkitaristi. Hän on itseoppinut kitaristi, mutta hän on opiskellut rumpujen soittoa ja on myös taitava rumpali. Radioheadissä hän on soittanut taustarumpuja vain *[[Hail to the Thief]]* -albumin kappaleella ”There There” yhdessä Jonny Greenwoodin kanssa. 

Yhtye ei yleensä erottele kuka minkäkin verran on vaikuttanut mihinkin kappaleeseen. O’Brien ei kuitenkaan yleensä osallistu kappaleiden sävellystyöhön, lukuun ottamatta muutamia poikkeuksia, kuten ”Go to Sleep” -kappaleen avausriffi, joka on O’Brienin käsialaa samoin kuin ”The Bends” ja ”Street Spirit (Fade Out)” kappaleiden riffit. Useimmiten hän auttaa laajentamaan Yorken luomaa musiikillista kehystä ja hänen vaikutuksensa on kuultavissa erityisesti ”Karma Police" kappaleessa, johon hän loi kappaleen päättävän efektin. Kappaleeseen ”Lucky” hän kehitti avausefektit ja hänen taustalaulunsa kertosäkeessä on olennainen osa kappaletta. ”Treefingers”-kappaleessa hänen kitaransa on muokattu pedaalien avulla kuulostamaan ambient-musiikilta. 

## Työ Radioheadin ulkopuolella
O’Brien työskenteli BBC:n draamasarjan *Eureka Street* musiikin parissa ennen *[[Kid A]]* -albumin nauhoitusta. *Kid A* ja *[[Amnesiac]]* albumien nauhoitusten aikana hän piti yhtyeen faneja ajan tasalla pitämällä blogia yhtyeen kotisivuilla. O’Brienin viimeisin työ Radioheadin ulkopuolella liittyy Asian Dub Foundation -yhtyeen albumin kitaraosuuksiin, joissa hän oli avustamassa.

## Lähteet
Gautier Capuçon

**Gautier Capuçon** (s. 3. syyskuuta 1981 Chambéry Ranska) on ranskalainen sellisti. Hän aloitti sellonsoiton viisivuotiaana Ecole Nationale de Musique de Chambéryssä. Pariisissa Conservatoire National Supérieur de Musique -konservatoriossa hän opiskeli  opettajanaan Philippe Muller. Wienissä hänen opettajanaan oli Heinrich Schiff. Capuçon voitti Ranskassa Maurice Ravel -musiikkiakatemian sellokilpailun, sai toisen palkinnon Uudessa-Seelannissa Christchurchin kansainvälisessä sellokilpailussa ja voitti ensimmäisen palkinnon André Navara -kilpailussa Toulousessa.

Capuçon soitti vuosina 1997–1998 Euroopan yhteisön nuoriso-orkesterissa, jota johtivat Claudio Abbado, Bernard Haitink ja Kent Nagano. Vuonna 2001 hän sai Victoires de la Musique -järjestön vuoden tulokas -palkinnon ja 2004 hän sai Saksan television Echo-palkinnon sekä Borletti Buitonin säätiön palkinnon.

Capuçon on soittanut useiden huippuorkesterien solistina. Hän on esiintynyt muun muassa Ranskan kansallisorkesterin, Liègen orkesterin, Wienin kamariorkesterin, Ranskan radion sinfoniaorkesterin ja Philadelphian orkesterin solistina. Suomessa hän soitti huhtikuussa 2007 Radion sinfoniaorkesterin solistina Henri Dutilleux'n sellokonserton. Kamarimusiikkia hän on soittanut Martha Argerichin, Daniel Barenboimin, Juri Bašmetin, Paul Guldan ja Emmanuel Pahud'n kanssa. Hän on esiintynyt myös veljensä, viulisti Renaud Capuçonin kanssa.

Gautier Capuçon levyttää Virgin Classics -levy-yhtiölle yksinoikeudella. Hän on julkaissut Johannes Brahmsin, Camille Saint-Saënsin ja Franz Schubertin musiikkia sekä Joseph Haydnin konserttoja ja Maurice Ravelin kamarimusiikkia. EMI-levy-yhtiölle hän on levyttänyt Dmitri Šostakovitšin pianotrion yhdessä Martha Argerichin ja Maksim Vengerovin kanssa.

Capuçon soittaa vuonna 1701 valmistuneella Matteo Goffriler -sellolla.
Kuokkalan koulu (Lempäälä)

**Kuokkalan koulu** on Lempäälässä sijaitseva koulu, joka sijaitsee kilometrin päässä Kuokkalan kylästä. Koulussa opiskelee noin 160 oppilasta ja 15 henkilökuntaa. Vuonna 2007 koululle rakennettiin uudet tilat, jossa opiskelevat 4–6 luokan oppilaat.

Koulun vieressä sijaitsee päiväkoti Kuokkalankulma.

## Lähteet

## Aiheesta muualla
* Kuokkalan koulun kotisivut
Shanadoo

**Shanadoo** on japanilainen eurodance-tyttöbändi, joka on perustettu Saksassa. Yhtyeen jäsenet ovat japanilaisia, laulavat japaniksi ja tanssivat paraparaa. Yhtye on kuitenkin suunnattu saksalaiselle ja itävaltalaiselle yleisölle.

## Historia
Shanadoon historia alkaa Vivace-nimisestä yhtyeestä, joka toimi Avex traxin alaisuudessa Japanissa. Vivaceen kuuluivat Shanadoon nykyiset jäsenet Junko Fukuda, Chika Shibuya ja Manami Fuku sekä Kotomi Ban, joka lähti yhtyeestä hieman sen perustamisen jälkeen. Vivace ei menestynyt kovinkaan hyvin, ja yhtyeen koko diskografia koostuu kokoelmalevyille päässeistä kappaleista.

Sveitsiläinen tuottaja David Brandes (Vanilla Ninjan entinen manageri) päätti antaa yhtyeelle mahdollisuuden. Kaikkien ennakko-odotusten vastaisesti Minami, Junko ja Chika solmivat sopimuksen SMD Icezone Musicin (Sony BMG) kanssa. Brandes toi yhtyeeseen myös jotakin uutta, uuden jäsenen Marina Gendan, joka asetettiin uuden Shanadoon keulakuvaksi. Vuonna 1989 syntynyt Marina oli myös muita jäseniä (syntyneet kaikki vuosina 1984–1986) nuorempi.

Yhtyeen ensimmäinen single "King Kong" (Alkuperäinen versio E-Rotic) julkaistiin kesäkuussa 2006 ja se pääsi sijalle 15 Saksassa ja sijalle 14 Itävallassa. Toinen single "My Samurai" julkaistiin kolme kuukautta myöhemmin ja se menestyi yhtä hyvin kuin edeltäjänsä. Näihin aikoihin yhtyeen musiikkivideota soitettiin useasti saksalaisella musiikkikanava VIVAlla, ja tytöt esiintyivät useasti tv-ohjelmissa.

Single "Guilty of Love", joka julkaistiin marraskuussa vuonna 2006, menestyi edeltäjiään huonommin ja saavutti parhaimmillaan listan sijan 30. Tämä takaisku ei kuitenkaan estänyt yhtyettä julkaisemasta ensimmäistä kokopitkää albumiaan joulukuussa 2006. Yhtyeen toinen albumi julkaistiin vuonna 2007, ja kolmas, "Launch Party!!!" vuonna 2009.

## Jäsenet
*Marina Genda (laulu)
*Manami Fuku (laulu)
*Junko Fukuda (laulu)
*Chika Shibuya (laulu)

## Lähteet

## Aiheesta muualla
* Shanadoon viralliset sivut   
* Shanadoon saksankieliset sivut 
* Shanadoo MySpacessa
Black Sun Empire

**Black Sun Empire** on kolmen alankomaalaisen DJ:n muodostama ryhmä, joka tuottaa nykyään pääasiassa drum’n’bassia. Ryhmän perustivat vuonna 1993 Milan Heyboer, Micha Heyboer ja Rene Verdult. Vasta vuonna 1997 yhtye löysi lopullisen tyylinsä, tätä ennen he olivat kokeilleet useita erilaisia musikaalisia tyylejä. Black Sun Empire on saanut voimakkaasti vaikutteita muun muassa yhtyeiltä No U Turn, Prototype ja Virus.

Yhtyeen kappaletta ”Arrakis” albumilta "Driving Insane" käytetään *[[EVE Online]]* -verkkoroolipelin trailerissa.

## Julkaisut

### Studioalbumit
* Driving Insane (2004, Black Sun Empire Recordings)
* Cruel and Unusual (2005, Black Sun Empire Recordings)
* Endangered Species (2007, Black Sun Empire Recordings)
* Lights and Wires (2010, Black Sun Empire Recordings)
* From the Shadows (2012, Black Sun Empire Recordings)
* The Wrong Room (2017, Blackout Music NL)

## Lähteet

## Aiheesta muualla
* 
* Discogs: Black Sun Empire
* Rolldabeats: Black Sun Empire
Daniel Buren

**Daniel Buren** (s. 25. maaliskuuta 1938) on ranskalainen kuvanveistäjä. Hänet tunnetaan muun muassa mustavalkoraidallisista marmoripylväistä koostuvasta teoksesta *Les deux plateaux* Palais-Royalin pihalla Pariisissa.

Buren syntyi Boulogne-Billancourtissa ja opiskeli École des Métiers d'Artissa ja École Nationale Supérieure des Beaux Artsissa. Hänelle myönnettiin vuonna 2007 Praemium Imperiale.

Vuonna 1988 Porin taidemuseo järjesti Daniel Burenin näyttelyn. Keväällä 1991 Burenin *Lippumeri*, 288 vihreävalkoraitaista lippua saloissa, hallitsi Helsingin Rautatientoria juhlistaen vastapäisen Ateneumin taidemuseon avajaisia peruskorjauksen jälkeen. Espoon modernin taiteen museo Emmassa on 17. heinäkuuta 2022 saakka Burenin näyttely *Going for a Walk in a Zigzag*. Sitä kaavailtiin jo kesälle 2021, mutta se siirtyy koronapandemian takia.

## Lähteet

## Aiheesta muualla
* kamel mennour - Daniel Buren
André Dussollier

**André Dussollier** (s. 17. helmikuuta 1946 Annecy) on ranskalainen näyttelijä. Hänet on palkittu kolmesti César-palkinnolla: vuosina 1993, 1998 ja 2002.

Dussollier on syntynyt Annecyssä lähellä Sveitsin rajaa. Hän opiskeli Grenoblessa modernia kirjallisuutta ja jatkoi maisterin tutkinnon jälkeen opiskelua Pariisissa Conservatoire national supérieur d'art dramatiquessa, josta valmistui vuonna 1972.

Dussollier on esiintynyt lukuisissa ranskalaisissa menestyselokuvissa, joista kansainvälisesti tunnetuimpia ovat olleet *[[Musta hehku]]* (1986), *[[Tunteeton sydän]]* (1992), *[[Tuttu laulu]]* (1997), *[[Varastettu elämä (vuoden 1998 elokuva)|Varastettu elämä]]* (1998), *[[Pitkät kihlajaiset]]* (2004), *[[Vallan piiri]]* (2004) ja *[[Boîte noire]]* (2021).

## Lähteet

## Aiheesta muualla
* 
*
Yossi Benayoun

**Yossi Shai Benayoun** (; s. 5. toukokuuta 1980 Dimona, Israel) on israelilainen jalkapalloilija. Israelin maajoukkuepaidassa Benayoun on edustanut maataan 90 kertaa ja viimeistellyt kyseisissä otteluissa 24 maalia. Seurajoukkueista hän on aikaisemmin edustanut muun muassa Liverpoolia, Chelseaa ja Arsenalia. Heinäkuussa 2010 Benayoun teki kolmivuotisen sopimuksen jalkapalloseura Chelsean kanssa. Siirtosummaksi ilmoitettiin 5,5 miljoonaa puntaa. Hän ei kuitenkaan onnistunut vakiinnuttamaan itseään avauskokoonpanoon ja kesän 2011 siirtoikkunan viimeisenä päivänä hän siirtyi kauden kestävällä lainasopimuksella Arsenaliin. Kaudeksi 2012–2013 Benayoun lainattiin West Ham Unitediin. 30. kesäkuuta 2013 päävalmentaja Jose Mourinho ilmoitti, että Chelsea luopuu Benayounin palveluksista.

## Lähteet
* 
* 

### Viitteet
James Brolin

**James Brolin** (s. 18. heinäkuuta 1940) on yhdysvaltalainen näyttelijä.

Hänet on palkittu Emmy-palkinnolla vuonna 1970 sekä kahdella Golden Globella vuosina 1971 ja 1973 sairaalasarjasta *Marcus Welby, M.D.*.

Brolin syntyi **Craig Kenneth Bruderlinina** Los Angelesissa. Hänet nähtiin televisiosarja *Bus Stopissa* jo vuonna 1961, ja varhaisimmat suuret roolinsa elokuvissa hän sai 1960-luvun lopulla. 1970-luvulla hän näytteli pääosia menestyselokuvissa *[[Luojan tähden, paetkaa!]]* ja *[[Capricorn yksi]]*.

Brolin on tehnyt laajan uran myös televisiossa.

Brolinin nykyinen puoliso on Barbra Streisand. Hän on demokraatti ja kannatti John Kerrya vuoden 2004 presidentinvaaleissa. Hänellä on tähti Hollywood Walk of Famella.

Hänen poikansa Josh Brolin on myös näyttelijä.

## Lähteet

## Aiheesta muualla
*
Ted Post

**Ted Post** (31. maaliskuuta 1918 – 20. elokuuta 2013) oli yhdysvaltalainen elokuvaohjaaja. Hän teki lukuisten elokuviensa ohella työtä televisiossa, esimerkiksi *[[Peyton Place (televisiosarja)|Peyton Place]]* -sarjan jaksoissa.

Post oli vuonna 1955 ehdolla Emmy-palkinnon saajaksi. 

## Elokuvia
* *[[Hirttäkää heidät!]]* (1968)
* *[[Paluu apinoiden planeetalle]]* (1969)
* *[[Magnum .44]]* (1973)
* *[[Viimeinen viesti]]* (1977)
* *[[Mustat tiikerit]]* (1978)
* *[[Houkutuslintu (vuoden 1991 elokuva)|Houkutuslintu]]* (1991)

## Lähteet

## Aiheesta muualla
*  
* Timonen, Lauri: ”In memoriam Ted Post”, *Filmihullu* 5/2013.
(15874) 1996 TL66

**** on transneptuninen kohde hajanaisen kiekon alueella, joka löydettiin vuonna 1996. Se oli löytöhetkellä suurin tunnettu Kuiperin vyöhykkeen objekti. 

Läpimitaksi on arvioitu , mutta tätä on myöhempien tulosten myötä arvioitu pienemmäksi .

Kohde oli ensimmäinen hajanaisen kiekon kohteeksi määritelty, jonka myötä Kuiperin vyöhykkeen arvioitiin sisältävän enemmän massaa kuin oli aiemmin arvioitu.

## Lähteet
*JPL Small-Body Database Browser: 15874 (1996 TL66) 

### Viitteet
Ron Shelton

**Ron Shelton** (s. 15. syyskuuta 1945) on muun muassa urheiluaiheisia elokuvia tehnyt yhdysvaltalainen ohjaaja ja käsikirjoittaja.

Shelton syntyi Kaliforniassa neljästä veljeksestä vanhimpana ja opiskeli Arizonan yliopistossa sekä Westmont Collegessa. Hän pelasi myös baseballia, mutta ei yltänyt MLB-tasolle.

Shelton oli vuonna 1989 ehdolla parhaan alkuperäisen käsikirjoituksen Oscar-palkinnon saajaksi *[[Vamppi ja veteraani|Vampista ja veteraanista]]*, joka oli myös hänen esikoisohjauksensa.

Shelton on naimisissa kanadalaisen näyttelijä Lolita Davidovichin kanssa.

## Elokuvia
* *[[Tulen alla]]* (1983)
* *[[Vamppi ja veteraani]]* (1988)
* *[[Blaze (vuoden 1989 elokuva)|Blaze]]* (1989)
* *[[Mustat donkkaa tykimmin]]* (1992)
* *[[Cobb]]* (1994)
* *[[Tin Cup]]* (1996)
* *[[Knockout – täydellinen tyrmäys]]* (1999)
* *[[Dark Blue (elokuva)|Dark Blue]]* (2002)
* *[[Murha Hollywoodissa]]* (2003)

## Aiheesta muualla
*
Esteban de Palma

**Esteban de Palma** (s. 18. tammikuuta 1967) on argentiinalainen entinen lentopalloilija. Hän kuului maajoukkueeseen, joka voitti pronssia vuoden 1988 kesäolympialaisissa Soulissa. De Palma oli mukana Argentiinan joukkueessa myös Los Angelesin olympialaisissa 1984.

## Lähteet

## Aiheesta muualla
*
Claude Pinoteau

**Claude Pinoteau** (25. toukokuuta 1925 – 5. lokakuuta 2012) oli ranskalainen elokuvaohjaaja ja -käsikirjoittaja.

## Elokuvia
* *Ihmismetsästys* (1973) 
* *La gifle* (1974)
* *L'homme en colère* (1979)
* *Seitsemäs kohde* (1984)
* *Opiskelijatyttö* (1988)
* *Cache Cash* (1994)
* *[[Les Palmes de monsieur Schutz]]* (1997)
* *Tyttö ja sininen polkupyörä* (2000, käsikirjoitus)

## Lähteet

## Aiheesta muualla
*
Lolita Davidovich

**Lolita Davidovich** (s. 15. heinäkuuta 1961) on kanadalainen näyttelijä.

Itäeurooppalaisille vanhemmille syntynyt Davidovich on esiintynyt elokuvien ohella muiden muassa televisiosarjoissa *[[L-koodi]]* ja *[[CSI]]*.

Davidovich on naimisissa elokuvaohjaaja ja -käsikirjoittaja Ron Sheltonin kanssa.

## Elokuvia
* *Blaze* (1989)
* *[[Kauneuden kohde]]* (1991)
* *[[Kahdet kasvot (vuoden 1992 elokuva)|Kahdet kasvot]]* (1992)
* *[[Uskonpuute]]* (1992)
* *[[Käännekohdassa]]* (1993)
* *[[Viidakosta toiseen]]* (1997)
* *[[Gods and Monsters]]* (1998)
* *[[Knockout – täydellinen tyrmäys]]* (1999)
* *[[Mystery, Alaska]]* (1999)
* *[[Dark Blue (elokuva)|Dark Blue]]* (2002)
* *[[Murha Hollywoodissa]]* (2003) 

## Aiheesta muualla
*
Käsipallon miesten maailmanmestaruuskilpailut

**Käsipallon miesten maailmanmestaruuskilpailut** on Kansainvälisen käsipalloliiton (IHF) järjestämä miesten käsipallon maailmanmestaruusturnaus. Ensimmäinen turnaus pelattiin vuonna 1938, ja nykyisin se järjestetään kahden vuoden välein. Yleisemmän, hallissa pelattavan käsipallon lisäksi myös ulkona pelattavassa käsipallossa järjestettiin seitsemät maailmanmestaruuskilpailut vuosina 1938–1966.

## Kisapaikat ja mitalistit
### Sisälaji

1 Länsi-Saksan ja Itä-Saksan yhteinen joukkue.

### Ulkolaji

## Mitalitaulukko
Vain halliversio.

## Aiheesta muualla
*Miesten MM-kisat Kansainvälisen käsipalloliiton sivuilla
Zaharia Stancu

**Zaharia Stancu** (7. lokakuuta 1902 Salcia, Romania – 5. joulukuuta 1974 Bukarest, Romania) oli romanialainen toimittaja ja kirjailija. Hän aloitti vuonna 1921 uransa toimittajana Gala Galactionin tukemana.

Stancu oli kotoisin köyhistä oloista maaseudulta. Eri puolilla kierreltyään hän asettui 1922 Bukarestiin ja tutustui kirjallisiin piireihin. Hän suoritti 1931 ylioppilastutkinnon mutta ei saattanut kirjallisuuden yliopisto-opintoja loppuun. Esikoisrunokokoelma *Poeme simple* ilmestyi 1927. Hän nousi maailmanmaineeseen romaanilla *Älä unohda, Darie* (*Desculț*, 1948)

Stancu päätti kirjallisuuden ja filosofian opintonsa Bukarestin yliopistossa vuonna 1933. Hän julkaisi runokokoelmiensa ohella merkittäviä romaaneja, joita on julkaistu suomeksi Keltaisessa kirjastossa.

Stancu joutui toisen maailmansodan aikana fasismia vastustavien mielipiteidensä vuoksi vangiksi Targu-Jiun keskitysleirille. Sodan päätyttyä hän nousi vuonna 1946 Romanian kansallisteatterin johtajaksi. Hänestä tuli vuodesta 1947 Romanian kirjailijaliiton puheenjohtaja. Myöhemmin hän oli Romanian akatemian jäsen.

Stancu sai merkittäviä palkintoja paitsi Romaniassa, myös ulkomailla. Hänelle muun muassa myönnettiin vuonna 1971 itävaltalainen Herder-palkinto. Hän kuoli 72-vuotiaana.

## Suomennetut teokset
* *Älä unohda, Darie* (*Desculț*, 1948), suom. Elvi Sinervo, Helsinki: Kansankulttuuri 1957
* *Leikki nimeltä sota* (*Jocul cu moartea*), ruotsinnoksesta suom. Pentti Vasara, Helsinki: Otava 1969 Sarja: Moderneja kirjailijoita
* *Miten sinua rakastinkaan* (*Ce mult te-am iubit*), ruotsinnoksesta suom. Pirkko Talvio-Jaatinen, Helsinki: Tammi 1973 951-30-2806-2 Sarja: Keltainen kirjasto, 114
* *Niin kauan kuin leirituli palaa: mustalaisromaani* (*Satra*), suom. saksannoksesta Aarno Peromies, Helsinki: Tammi 1974  Sarja: Keltainen kirjasto, 120
** *Niin kauan kuin leirituli palaa* (*Satra*), kuunnelma, suom. Aarno Peromies, Helsinki: Yleisradio 1990.
* *Costandina* (*Costandina*), suom. Liisa Ryömä, Helsinki: Tammi 1975  Sarja: Keltainen kirjasto, 121
* *Hullu metsä* (*Padurea nebuna*), suom. Liisa Ryömä, Helsinki: Tammi 1980  Sarja: Keltainen kirjasto, 156

## Lähteet

## Aiheesta muualla
Ingeborg Hunzinger

**Ingeborg Hunzinger** (3. helmikuuta 1915 Berliini, Saksa – 19. heinäkuuta 2009) oli saksalainen kuvanveistäjä. Hänen tunnetuimpien töidensä joukossa on *Die Erde* (), joka sijaitsee Berliinin Monbijouparkissa. 

Kirjailija Julia Franck on Ingeborg Hunzingerin lapsenlapsi. 

## Lähteet

## Aiheesta muualla